#### ΠΑΝΕΠΙΣΤΗΜΙΟ ΑΙΓΑΙΟΥ



**ΣΧΟΛΗ ΑΝΘΡΩΠΙΣΤΙΚΩΝ ΕΠΙΣΤΗΜΩΝ**

## ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ

**Ανακοίνωση Παιδαγωγικού Τμήματος Δημοτικής Εκπαίδευσης**

**Πανεπιστημίου Αιγαίου**

Α.Π. 900

Ρόδος, 21.04.2016

**ΑΝΑΚΟΙΝΩΣΗ** **ΓΙΑ ΤΗ ΔΙΕΞΑΓΩΓΗ ΚΑΤΑΤΑΚΤΗΡΙΩΝ ΕΞΕΤΑΣΕΩΝ ΣΤΟ ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ**

Βάσει της απόφασης της Συνέλευσης του Παιδαγωγικού Τμήματος Δημοτικής Εκπαίδευσης Πανεπιστημίου Αιγαίου υπ’ αριθμ. 14η(έκτακτη)/06.04.2016 για τη διεξαγωγή των κατατακτηρίων εξετάσεων του ακαδημαϊκού έτους 2016 – 2017, ανακοινώνεται ότι, θα διεξαχθούν **γραπτές εξετάσεις για την επιλογή των υποψηφίων για κατάταξη πτυχιούχων στο εν λόγω Τμήμα κατά το διάστημα από 1η έως 20η Δεκεμβρίου 2016** στις εγκαταστάσεις αυτού, στην πόλη της Ρόδου.

**ΕΞΕΤΑΖΟΜΕΝΑ ΜΑΘΗΜΑΤΑ**

Οι υποψήφιοι θα εξεταστούν στα παρακάτω τρία μαθήματα:

**Μάθημα 1ο**

**Τίτλος: «Σχολική Παιδαγωγική» με αντιστοίχηση στο μάθημα (ΥΑ0005) «Σχολική Παιδαγωγική»**

**Προτεινόμενη Βιβλιογραφία / Εξεταστέα Ύλη**

* «Οριοθέτηση της Σχολικής Παιδαγωγικής»
* «Σχολείο και οικογένεια»
* «Σχολείο και κοινωνία»
* «Αγωγή»
* «Εννοιολογική προσέγγιση της εκπαίδευσης»,
* «Σκοπός της Εκπαίδευσης»
* «Αναγκαιότητα της εκπαίδευσης»
* «Ο διευθυντής του σχολείου»
* «Ο ρόλος του εκπαιδευτικού στο σύγχρονο σχολείο»
* «Διαπροσωπικές σχέσεις εκπαιδευτικού και μαθητών»
* «Διαμαθητικές σχέσεις»
* «Η σχολική τάξη ως αίθουσα διδασκαλίας»,
* «Η σχολική τάξη ως κοινωνική ομάδα»,
* «Σύνθεση της τάξης»
* «Προβλήματα συμπεριφοράς και πειθαρχίας».
* «Βασικές έννοιες της Παιδαγωγικής Επιστήμης και των επιμέρους κλάδων της»
* «Παιδαγωγικοί θεσμοί στο πλαίσιο κοινωνιολογικών προοπτικών»
* «Επιστημολογικές Προσεγγίσεις»

**Προτεινόμενη Βιβλιογραφία:**

1. Διαμαντόπουλος Π. (2002), «Σχολική Παιδαγωγική – Θεωρία του Σχολείου», Εκδόσεις Παπαζήση, Τόμος Α΄, Αθήνα
2. Kron F. (2012), «Βασικές Γνώσεις Παιδαγωγικής Επιστήμης», Εκδόσεις ΙΩΝ, Αθήνα

**Διάρκεια Εξέτασης: τρεις (3) ώρες**

**Μάθημα 2ο**

**Τίτλος: «Ελληνική Γλώσσα» με αντιστοίχιση για το μάθημα (Υ0001): «Ελληνική Γλώσσα»**

**Προτεινόμενη Βιβλιογραφία / Εξεταστέα Ύλη**

**Θεματικές ενότητες: (Α) Γλώσσα, (Β) Λογοτεχνία**

***(*Α)Γλώσσα**(Α.1) Γενικά χαρακτηριστικά της Γλώσσας:

Γλώσσα & η Ιστορία της, Διάλεκτος, Γλωσσική Ποικιλία, Γλώσσα & Γραφή

(Α.2) Η Ελληνική Γλώσσα: Η ιστορία της, Αρχαία Γλώσσα, Νέα Ελληνική, Δημοτική. Γραμματικές, Λεξικά, της Νέας Ελληνικής, Γλωσσικό Λάθος, Ορθογραφία

**Προτεινόμενη Βιβλιογραφία:**

1. Χριστίδης, Α.-Φ., Θεοδωροπούλου, Μ. (επμλ), (2001), «Εγκυκλοπαιδικός οδηγός για τη Γλώσσα», Θεσσαλονίκη: Κέντρο Ελληνικής Γλώσσας
2. Διαθέσιμο στην ιστοσελίδα του Κέντρου Ελληνικής Γλώσσας <http://www.greek-language.gr/greekLang/studies/guide/index.html>

**(Β) Λογοτεχνία**

(Β.1) Το ποιητικό φαινόμενο: Η έννοια της ποίησης, Ποίηση και πεζογραφία

(Β.2) Σύγχρονες θεωρίες για το λογοτεχνικό/ποιητικό φαινόμενο: Η ποίηση ως γλωσσικό φαινόμενο, Η γλώσσα της ποίησης– Η ποιητικότητα, Η διακειμενικότητα

(Β.3) Η ιστορική ποιητική περιπέτεια: Λογοτεχνία και ιστορία

(Β.4) Η περιπέτεια των ποιητικών ρευμάτων: Εισαγωγικά, -Η διαφορά των όρων «Κλασικισμός»/«Νεοκλασικισμός», Ο Νεοκλασικισμός και τα γνωρίσματά του, Οι κλασικιστικές απηχήσεις στην ποίηση του Κάλβου

(Β.5) Η αντίδραση: Ρομαντισμός, Η πολυμορφία του ρομαντικού φαινομένου, Τα κοινά γνωρίσματα του Ευρωπαϊκού ρομαντισμού, Το συναίσθημα, Ελληνικός ρομαντισμός: ο επτανησιακός ρομαντισμός, Ο αθηναϊκός ρομαντισμός

**Προτεινόμενη Βιβλιογραφία:**

1. Γεωργιάδου, Α. (2005) «Η ποιητική περιπέτεια», Αθήνα, Μεταίχμιο

**Διάρκεια Εξέτασης: τρεις (3) ώρες**

**Μάθημα 3ο**

**Τίτλος: «Διδακτική των Φυσικών Επιστημών στην Πρωτοβάθμια Εκπαίδευση» με αντιστοίχηση στο μάθημα (ΥΓ0001): «Διδακτική των Φυσικών Επιστημών στην Πρωτοβάθμια Εκπαίδευση»**

**Προτεινόμενη Βιβλιογραφία / Εξεταστέα Ύλη**

1. Σκουμιός, Μ. (2012). *«Διδακτική των Φυσικών Επιστημών στην Πρωτοβάθμια Εκπαίδευση»*, Ρόδος, Πανεπιστήμιο Αιγαίου, Παιδαγωγικό Τμήμα Δημοτικής Εκπαίδευσης (Διδακτικές Σημειώσεις).

[Οι σημειώσεις βρίσκονται στην ηλεκτρονική διεύθυνση:

[**http://www.rhodes.aegean.gr/ptde/labs/lab-fe/subjects.html**](http://www.rhodes.aegean.gr/ptde/labs/lab-fe/subjects.html)

Επιλέξτε το μάθημα: «Διδακτική των ΦΕ στην Π/θμια Εκπ/ση» και μετά: «Σημειώσεις Μαθήματος»]

1. Hewitt, P. (2005). *«Οι Έννοιες της Φυσικής»,* Ηράκλειο, Πανεπιστημιακές Εκδόσεις Κρήτης.

[Περιλαμβάνονται τα κεφάλαια: 2, 3, 4, 5, 7, 13, 15, 16, 17, 23, 25, 26, 27, 28].

**Διάρκεια Εξέτασης: τρεις (3) ώρες**

**ΔΙΚΑΙΟΥΜΕΝΟΙ ΥΠΟΒΟΛΗΣ ΑΙΤΗΣΗΣ**

Πτυχιούχοι Πανεπιστημίου, ΤΕΙ ή ισοτίμων προς αυτά, ΑΣΠΑΙΤΕ, της Ελλάδος ή του εξωτερικού (αναγνωρισμένα από τον Δ.Ο.Α.Τ.Α.Π.) καθώς και οι κάτοχοι πτυχίων ανώτερων σχολών υπερδιετούς και διετούς κύκλου σπουδών αρμοδιότητας Υπουργείου Παιδείας, Έρευνας και Θρησκευμάτων και άλλων Υπουργείων.

**ΥΠΟΒΟΛΗ ΑΙΤΗΣΗΣ ΚΑΙ ΑΠΑΡΑΙΤΗΤΩΝ ΔΙΚΑΙΟΛΟΓΗΤΙΚΩΝ**

Οι υποψήφιοι για να συμμετάσχουν στη διαδικασία των κατατακτηρίων εξετάσεων του ακαδ. έτους 2016 – 2017 του Παιδαγωγικού Τμήματος Δημοτικής Εκπαίδευσης καλούνται να **υποβάλλουν ηλεκτρονικά την αίτησή τους από την 1η έως την 15η Νοεμβρίου 2016.**

**Απαραίτητα Δικαιολογητικά**

• Αίτηση του ενδιαφερομένου.

• Αντίγραφο πτυχίου ή πιστοποιητικό περάτωσης σπουδών. Προκειμένου για πτυχιούχους εξωτερικού συνυποβάλλεται και βεβαίωση ισοτιμίας του τίτλου σπουδών τους από το Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) ή από το όργανο που έχει την αρμοδιότητα αναγνώρισης του τίτλου σπουδών.

Η αίτηση υποβάλλεται ηλεκτρονικά στο on-line Σύστημα Αιτήσεων Κατατακτηρίων Εξετάσεων του Πανεπιστημίου Αιγαίου το οποίο βρίσκεται διαθέσιμο στην ιστοσελίδα του Παιδαγωγικού Τμήματος Δημοτικής Εκπαίδευσης.

**Αποστολή Δικαιολογητικών**

Μετά την επιτυχή υποβολή της αίτησης ο κάθε υποψήφιος λαμβάνει στο email του σε μορφή pdf την αίτηση την οποία εκτυπώνει και υπογράφει.

Από **1η έως την 15η Νοεμβρίου 2016**  τις εργάσιμες ημέρες και ώρες, κατατίθενται τα δικαιολογητικά στο πρωτόκολλο του Τμήματος, από τους ίδιους/ες ενδιαφερόμενους/ες ή από νόμιμα εξουσιοδοτημένο πρόσωπο. Σε περίπτωση ταχυδρομικής αποστολής των απαραίτητων δικαιολογητικών απαιτείται σφραγίδα ταχυδρομείου μέχρι **15η Νοεμβρίου 2016** .

**Με νεότερη ανακοίνωση θα σας ενημερώσουμε επακριβώς για τις ημερομηνίες διεξαγωγής των εξετάσεων.**

**ΠΛΗΡΟΦΟΡΙΕΣ ΓΙΑ ΤΙΣ ΚΑΤΑΤΑΞΕΙΣ**

Γενική ενημέρωση για τη διαδικασία κατατακτηρίων εξετάσεων στην ιστοσελίδα της Διεύθυνσης Σπουδών του Πανεπιστημίου Αιγαίου [www.aegean.gr/katataxeis](http://www.aegean.gr/katataxeis)

Από τη Γραμματεία του Παιδαγωγικού Τμήματος Δημοτικής Εκπαίδευσης